Рафаэль Надаль

**Рафаэ́ль Нада́ль Парэ́ра** (;  3 чэрвеня 1986) — гішпанскі тэнісіст, першая ракетка сьвету ў адзіночным разрадзе з 18 жніўня 2008 году па 4 ліпеня 2011. Алімпійскі чэмпіён 2008 году ў адзіночным разрадзе. Пачатак прафэсійнай кар’еры — 2001.

Пляменьнік былога гульца футбольнага клюбу «Барсэлёна» Мігеля Анхэля Надаля.

Нарадзіўся, жыве і трэніруецца ў мястэчку Манакор на Маёрцы (Балеарскія астравы). Чэмпіён Адкрытага чэмпіянату Францыі *Roland Garros* 2005 году (самы малады пераможца за апошнія 23 гады — Надалю споўнілася 19 гадоў за два дні да фіналу).

## Кар’ера
З 25 ліпеня 2005 году па 17 жніўня 2008 году на працягу 161 тыдня Надаль бесьперапынна зьяўляўся другой ракеткай сьвету ў адзіночным разрадзе. Дасягнуўшы другога месца ў рэйтынгу ва ўзросьце 19 гадоў ён паўтарыў дасягненьне Барыса Бэкера, які таксама займаў другое месца ў такім жа юным, падлеткавым узросьце.

Нягледзячы на тое, што Рафаэль гуляе левай рукой, у жыцьці ён праўша.

Надалю належыць рэкорд па колькасьці выйграных запар матчаў на адным пакрыцьці — з 8 красавіка 2005 году па 20 траўня 2007 году ён атрымаў 81 перамогу на грунце. Пераможная сэрыя пачалася пасьля паразы ад Ігара Андрэева на турніры ў Валенсіі і была перапыненая Роджэрам Фэдэрэрам, які атрымаў перамогу ў фінале турніру сэрыі Мастэрс у Гамбургу зь лікам 2-6 6-2 6-0. Папярэдні рэкорд быў усталяваны знакамітым аргентынскім тэнісістам Гільерма Віласам — 53 перамогі. Рэкорд Віласа пратрымаўся 29 гадоў з 1977 і лічыўся практычна недасяжным. За гэтыя 2 зь лішнім гады без параз Надаль выйграў 16 турніраў на грунце.

Рафаэль Надаль чатырохразова запар (2005—2008) перамагаў на Адкрытым чэмпіянаце Францыі.

Пераможца Ўімблдонскага турніру 2008 году. Выйграўшы ў фінале ў Роджэра Фэдэрэра зь лікам 6-4 6-4 6-75 6-78 9-7 (матч працягваўся рэкордныя для фіналаў Уімблдона 4 гадзіны 48 хвілін), Надаль стаў першым тэнісістам з 1980 году (пасьля Бьёрна Борга), якому атрымалася выйграць у адзін год Ўімблдон і Ралан Гарос.

Уладальнік Кубка Дэвіса 2004 у складзе зборнай Гішпаніі.

**Балянс асабістых сустрэч** (па стане на 17 жніўня 2008):
* 23 — 10 з Роджэрам Фэдэрэрам
* 23 — 19 з Новакам Джокавічам
* 5 — 6 з Мікалаем Давыдзенка
* 7 — 3 з Эндзі Родзікам
* 22 — 6 з Давыдам Фэрэрам
* 13 — 0 з Рышарам Гаске
* 4 — 3 з Джэймсам Блэйкам
* 7 — 3 з Фэрнанда Ганзалесам
* 7 — 0 з Томі Рабрэда
* 5 — 2 з Давыдам Налбандзянам

## Фіналы турніраў Вялікага Шлема ў адзінкавым разрадзе (30)

### Перамогі (22)

### Паразы (8)

## Фіналы турніраў у адзінкавым разрадзе (39)

### Перамогі (31)

### Паразы (8)

## Інвэнтар
Адзежа і абутак — Nike. Ракетка — Babolat AeroPro Drive Cortex.

## Крыніцы

## Вонкавыя спасылкі
* Афіцыйны сайт Рафаэля Надаля
* 

Катэгорыя:Гішпанскія тэнісісты
Катэгорыя:Уладальнікі Кубка Дэвіса
Катэгорыя:Алімпійскія чэмпіёны па тэнісе
Катэгорыя:Тэнісісты і тэнісісткі на летніх Алімпійскіх гульнях 2004 году
Катэгорыя:Тэнісісты і тэнісісткі на летніх Алімпійскіх гульнях 2008 году
Катэгорыя:Тэнісісты і тэнісісткі на летніх Алімпійскіх гульнях 2016 году
Катэгорыя:Тэнісісты і тэнісісткі на летніх Алімпійскіх гульнях 2024 году
Катэгорыя:Чэмпіёны летніх Алімпійскіх гульняў 2008 году
Катэгорыя:Чэмпіёны летніх Алімпійскіх гульняў 2016 году